ASP รายได้นายหน้า-ค่าฟีหด ฉุดกำไร Q1 วูบ 58% เหลือ 146 ลบ.
ASP ไตรมาส 1 รายได้นายหน้า-ค่าฟีหด กดกำไรวูบ 58% เหลือ 146 ลบ. จากงวดเดียวกันของปีก่อน มีกำไร 349 ลบ.
ASP ไตรมาส 1 รายได้นายหน้า-ค่าฟีหด กดกำไรวูบ 58% เหลือ 146 ลบ. จากงวดเดียวกันของปีก่อน มีกำไร 349 ลบ.
13 พ.ค. 2565

บริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้จากค่านายหน้าซื้อขายหลักทรัพย์ในไตรมาส 1/2565 อยู่ที่ 277.50 ล้านบาท ลดลงร้อยละ 26 จากไตรมาสเดียวกันของก่อน เนื่องจากปริมาณการซื้อขายหลักทรัพย์เฉลี่ยต่อวันของบริษัทลดลงจาก 4,405 ล้านบาท เป็น 3,654 ล้านบาท
อีกทั้งรายได้ค่าธรรมเนียมและบริการเปรียบเทียบกับไตรมาสเดียวกันของปีก่อนลดลง 157.73 ล้านบาท หรือร้อยละ 37 ส่วนใหญ่มาจากการลดลงของรายได้ค่าธรรมเนียมการขายหน่วยลงทุน ค่าธรรมเนียมการบริหารกองทุนรวมและค่าธรรมเนียมการจัดจำหน่ายหลักทรัพย์
นอกจากนี้รายได้อื่นๆ อยู่ที่ 3.90 ล้านบาท ลดลงจำนวน 14.92 ล้านบาท จากงวดเดียวกันของปีก่อน เนื่องจากการลดลงของกำไรจากอัตราแลกเปลี่ยน